CELEX: 32021R0580
Language: lv
Date: 2021-02-01 00:00:00
Title: Komisijas Deleģētā regula (ES) 2021/580 (2021. gada 1. februāris), ar ko Deleģēto regulu (ES) 2015/1366 groza attiecībā uz finansiālā ieguldījuma piešķiršanas pamatu biškopības nozarē

12.4.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 124/1
               
            
         KOMISIJAS DELEĢĒTĀ REGULA (ES) 2021/580
         (2021. gada 1. februāris),
         ar ko Deleģēto regulu (ES) 2015/1366 groza attiecībā uz finansiālā ieguldījuma piešķiršanas pamatu biškopības nozarē
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 56. panta 1. punktu,
         tā kā:
         
                     (1)
                  
                  
                     Komisijas Deleģētās regulas (ES) 2015/1366 (2) 4. pantā ir noteikts, uz kāda pamata dalībvalstu biškopības programmām piešķirams Savienības finansiālais ieguldījums. Tas jāsadala proporcionāli kopējam vidējam stropu skaitam, ko dalībvalstis paziņojušas divu kalendāro gadu laikā tieši pirms biškopības programmu paziņošanas Komisijai.
                  
               
                     (2)
                  
                  
                     Padomes Regulā (ES, Euratom) 2020/2093 (3) Eiropas Lauksaimniecības garantiju fondam (ELGF) ir noteikts gada maksimālais apjoms. Sākot ar 2021. gadu, šā maksimālā apjoma ietvaros no minētā fonda tiks finansēts Savienības ieguldījums biškopības programmās. Kopējā summa, kas daudzgadu finanšu shēmā paredzēta attiecībā uz ELGF, biškopības programmām ir palielināta līdz 60 miljoniem EUR gadā.
                  
               
                     (3)
                  
                  
                     Palielināto Savienības ieguldījumu biškopības programmās 2021.–2027. gada laikposmam Komisija ir ierosinājusi sadalīt, kā paredzēts VIII pielikumā priekšlikumam Eiropas Parlamenta un Padomes regulai, ar ko izveido noteikumus par atbalstu stratēģiskajiem plāniem, kuri dalībvalstīm jāizstrādā saskaņā ar kopējo lauksaimniecības politiku (KLP stratēģiskie plāni) un kurus finansē no Eiropas Lauksaimniecības garantiju fonda (ELGF) un no Eiropas Lauksaimniecības fonda lauku attīstībai (ELFLA), un ar ko atceļ Eiropas Parlamenta un Padomes Regulu (ES) Nr. 1305/2013 (4) un Eiropas Parlamenta un Padomes Regulu (ES) Nr. 1307/2013 (5).
                  
               
                     (4)
                  
                  
                     Komisijas priekšlikums COM(2018) 392 final paredz, ka Savienības ieguldījumu dalībvalstīm sadala, pamatojoties uz Savienības līdzekļu piešķīrumiem 2017.–2019. gada biškopības programmām, bet tie savukārt ir veikti, pamatojoties uz stropu skaitu, par ko dalībvalstis 2013. gadā paziņojušas savās attiecīgajās 2014.–2016. gada biškopības programmās, un koriģējot atbilstīgi pieteikumiem, kurus dalībvalstis iesniegušas par līdzekļu iedalīšanu 2017.–2019. gada plānošanas periodā.
                  
               
                     (5)
                  
                  
                     Palielinātajam Savienības ieguldījumam biškopības programmās jāsāk darboties no 2021. gada, bet dalībvalstu KLP stratēģiskos plānus saskaņā ar turpmāko KLP tiesisko regulējumu paredzēts sākt piemērot tikai 2023. gadā.
                  
               
                     (6)
                  
                  
                     Lai nodrošinātu saskaņotību ar Komisijas priekšlikumu COM(2018) 392 final un lai 2021. un 2022. gada biškopības programmām un biškopības programmām no 2023. gada līdzekļus iedalītu konsekventā veidā, 2021. un 2022. gada biškopības programmām iedalāmie līdzekļi būtu jāaprēķina, pamatojoties uz stropu skaitu, par ko dalībvalstis 2013. gadā paziņojušas savās attiecīgajās 2014.–2016. gada biškopības programmās, un koriģējot atbilstīgi pieteikumiem, kurus dalībvalstis iesniegušas par līdzekļu iedalīšanu 2017.–2019. gada plānošanas periodā.
                  
               
                     (7)
                  
                  
                     Tādēļ būtu attiecīgi jāgroza Deleģētā regula (ES) 2015/1366,
                  
               IR PIEŅĒMUSI ŠO REGULU.
         
            1. pants
            Deleģētās regulas (ES) 2015/1366 4. panta otro daļu aizstāj ar šādu:
            
               “Atkāpjoties no pirmās daļas, Savienības ieguldījumu biškopības programmās 2021. un 2022. gadā sadala dalībvalstīm, kurām ir biškopības programmas, un to dara, pamatojoties uz stropu skaitu, par ko minētās dalībvalstis 2013. gadā paziņojušas savās attiecīgajās 2014.–2016. gada biškopības programmās, un koriģējot atbilstīgi pieteikumiem, kurus dalībvalstis iesniegušas par līdzekļu iedalīšanu 2017.–2019. gada plānošanas periodā. Savienības minimālais ieguldījums ir 25 000 EUR uz vienu biškopības programmu.”
            
         
         
            2. pants
            Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 1. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 347, 20.12.2013., 671. lpp.
         
         
            (2)  Komisijas Deleģētā regula (ES) 2015/1366 (2015. gada 11. maijs), ar ko Eiropas Parlamenta un Padomes Regulu (ES) Nr. 1308/2013 papildina attiecībā uz biškopības nozari(OV L 211, 8.8.2015., 3. lpp.).
         
            (3)  Padomes Regula (ES, Euratom) 2020/2093 (2020. gada 17. decembris), ar ko nosaka daudzgadu finanšu shēmu 2021.–2027. gadam (OV L 433I, 22.12.2020., 11. lpp.).
         
            (4)  Eiropas Parlamenta un Padomes Regula (ES) Nr. 1305/2013 (2013. gada 17. decembris) par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (OV L 347, 20.12.2013., 487. lpp.).
         
            (5)  Eiropas Parlamenta un Padomes Regula (ES) Nr. 1307/2013 (2013. gada 17. decembris), ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (OV L 347, 20.12.2013., 608. lpp.).